kardosdrur/scandi-wiki huggingface dataset:
Anton Ohorn

Anton Joseph Ohorn (født 22. juli 1846 i Theresienstadt, død 1. juli 1924 i Chemnitz) var en tysk forfatter.

Ohorn var først præmonstratensermunk, hvor han studerede teologi og filosofi. I 1872 gik han over til protestantismen og valgte at uddanne som som lærer i litteratur, hvilket han blev færdig med i 1877. Han blev herefter ansat ved Gewerbeakademie i Chemnitz. 

Han har udgivet mange ungdomsskrifter, folkefortællinger — blandt andet Der Klosterzögling (1875) — og dramatiske arbejder, af hvilke munkedramaet Die Brüder von St. Bernhard (1904) fik stor succes i Tyskland. Den danske opførelse på Folketeatret i København opnåede dog ikke samme popularitet.

Værker 
 Der Dorfengel (1872)
 Der fliegende Holländer (1873)
 Grundzüge der Litteraturgeschichte (1874)
 Kaiser Rotbart
 Der Uhrmacher von Straßburg (1876) 
 Der Klosterzögling (1875)
 Die Tochter Judas (1879)
 Wanderungen in Böhmen (1879) 
 Der letzte Staufe 
 Im Lotto des Lebens (1882)
 In czechischen Wettern. Ein deutsches Lied aus Böhmens Hauptstadt (1884)
 Der Pfaffe Amis (1883)
 Emir, der weiße Pascha im Sudan (1891)
 Das Buch vom eisernen Kanzler (1894)
 Rübezahl (1896)
 Deutsches Dichterbuch. Lebensbilder aus der deutschen Literaturgeschichte (1897)
 Unlösbar skuespil i tre akter. Uropførelse den 20. April 1906 på Deutschen Volkstheater i Wien
 Der weisse Falke (1908)
 Der Siebenbürger (1910)
 Deutsch und treu (1917)
 Mein Deutsch-Böhmen (1918)
 Aus Kloster und Welt - Das Buch meines Lebens (1919)
 Deutsch-Österreich auf ewig deutsch (1919)

Kilder 

  
 

Dramatikere fra Tyskland
Tyskere i 1800-tallet
Tyskere i 1900-tallet
Adalbert Stifter

Adalbert Stifter (23. oktober 1805 i Oberplan i Böhmerwald—28. januar 1868 i Linz) var en østrigsk forfatter.

Efter at have gået på benediktinerskolen i Kremsmünster studerede han filosofi, jura, matematik og historie i Wien. Han blev lærer for fyrst Richard Metternich, 1850 skoleinspektør for folkeskolevæsenet i Øvreøsterrig. Stifter var en af Østrigs mest ejendommelige og stemningsfulde fortællere. Særligt forstår han at besjæle landskabet og har megen følelse for dets vekslende belysninger og for årstidernes indflydelse på naturen. I hans landskabsskildringer mærkes det, at han selv var en talentfuld maler. Oprindelig var der i hans fremstilling nogen påvirkning af Jean Paul. Hans menneskeskikkelser savner struktur og den friske opfattelse, som så tiltalende præger hans naturscenerier. Han har skrevet romanerne: Der Nachsommer (1857) og Witiko, Studien (6 bind, 1844—50, 17. oplag 1901), Bunte Steine, Erzählungen aus dem Nachlass, udgave af Johann Aprent (1869), Briefe og Vermischte Schriften, udgivet af samme (1870), Sämtliche Werke (17 bind, 1870), kritisk udgave ved Sauer, Hüller, Nadler (1901), Auswahl (1899 og 1910).

Kilder

Eksterne henvisninger 

Romanforfattere fra Østrig
Tysksprogede forfattere
Østrigere i 1800-tallet
Brundby Stubmølle

Brundby Stubmølle (tidligere Kolhøj Mølle) er en fredet stubmølle i Brundby, sydøst for Tranebjerg på Samsø. Den er fra  begyndelsen at 1600-tallet og omtrent samtidig med Bechs Stubmølle ved Svaneke. 

Møllen blev oprindelig opført på øen Endelave mellem Samsø og Jylland. 1683 blev møllen − som da var i dårlig stand − solgt og flyttet til Samsø, hvor den 1817 fik sin nuværende placering på Kolhøj. 

Driften af møllen ophørte i 1939, hvor institutionen "Kolhøj Stubmølle" tog over, og i 1961 blev den fredet, hvorefter en restaurering begyndte med ingeniør Anders Jespersen, Nationalmuseet som leder. 12. november 1983 blev den overdraget til "Brundby Stubmølles Ejerlav". 

Møllen har en firkantet møllekrop med lodrette brædder, saddeltaget er tækket med strå.

Referencer

Litteratur
 Anna Marie Lebech-Sørensen: Vindmøller og vandmøller i Danmark, fire bind, 2001-2009, Skib Forlag

Eksterne henvisninger

 Fredningssagen hos Kulturarv.dk
 Brundby Stubmølle  hos Moellearkivet.dk, især om møllens historie, med billede af møllen
 Brundby Mølle  hos Moelleforum.dk, der også har en beskrivelse af den tekniske indretning
 Brundby Stubmølle hos Den Store Danske, DSD af Anna Marie Lebech-Sørensen, forfatter til ovennævnte bog

 
Stubmøller i Danmark
Fredede bygninger, konstruktioner og anlæg i Samsø Kommune
Danmark i 1600-tallet
Fredede industribygninger og tekniske anlæg i Danmark
Greifswald International Students Festival

Greifswald International Students Festival er en begivenhed, der bliver organiseret af organisationen GrIStuF e.V., og som foregår i byen Greifswald, der ligger omkring 200 km nord for Berlin i Tyskland.

Festivalerne inkluderer forskellige aktiviteter som tematiske workshops, kulturbegivenheder, udstillinger, fester og koncerter. Temaerne er inden for politiske, kunstneriske, sociale og kulturelle emner.

GrIStuF e.V., der står for afholdelsen, er en almennyttig organisation, der blev grundlagt af frivillige for at afholde Greifswald International Students Festival.

Historie 
Inspireret af International Student Week in Ilmenau organiserede en gruppe studerende fra Universität Greifswald den første festival i 2002.

Følgende festivaler er blevet afholdt
2002: Our World - Our Choice
2005: Touch the world
2006: Project U-Rope: Utopia or reality?
2008: Mind a change?
2010: Response-Ability
2012: FACE to FACE - paving the way for a non-violent society
2014: Lost in Consumption - Rethinking Economy
2016: Sea: The Future - Discovering the Ocean Current
2018: Beyond Borders - Where Are Your Limits?

Eksterne henvisninger 
 Official website (tysk/engelsk)

Festivaler
International Students Festival
Josef 1.

Josef 1. (også Joseph 1., José 1. og Giuseppe 1.) kan henvise til flere regenter med dette navn:

 Josef 1. (Tysk-romerske rige) (1678–1711) – Tysk-romersk kejser og konge af Ungarn og Bøhmen 1705–1711
 Josef 1. af Portugal (1714–1777) – konge af Portugal 1750–1777
 Joseph Bonaparte (1768–1844) – konge af Napoli 1806–1808 og konge af Spanien 1808–1813

Se også 
 Josef
Ferdinand 5.

Ferdinand 5. (også Fernando 5.) kan henvise til flere regenter med dette navn:

 Ferdinand 2. af Aragonien (1452–1516), konge af Castilien som Ferdinand 5. 1475–1504
 Ferdinand 1. af Østrig (1793–1875) – konge af Ungarn som Ferdinand 5. 1835–1848

Se også 
 Ferdinand
Ole Kajberg

Ole Kajberg (født 1945) er en tidligere dansk atlet medlem af Glostrup IC. Han slog som 18-årig dansk seniorrekord i længdespring med 7,34 meter i en atletikholdkamp mellem Glostrup IC, Skovbakken og Holte IF, det var en forbedring på fire centimeter af den 33 år gamle danske rekord sat 1931 af Willy Rasmussen. Kajbergs rekord blev samme år slået af Jens Pedersen.

Danske mesterskaber 
Senior
  1964 Længdespring 7,29
  1963 Længdespring 7,04
Junior -20 årige
  1964 110 meter hæk 15,2
  1964 Længdespring 7,08
  1964 Trespring 13,35
Ungdom 17/18 årige
  1963 110 meter hæk 15,4
  1962 110 meter hæk 15,2
  1962 Længdespring 6,62
  1962 Trespring 13,60

Danske rekorder 
 Længdespring: 7,34 1964

Kilder 
 DAF i tal 1981 

Længdespringere fra Danmark
Atleter fra Glostrup IC
Ole Kajberg (bokser)

Ole Kajberg (født 10. juni 1934) var en dansk amatørbokser som var aktiv 1949-1960. Han var Danmarksmester i sværvægt 1957 og 1959.

Han blev Københavnsk juniormester i sværvægt 1953, Københavnsk mester i sværvægt 1957, 1958 og 1959. Han boksede 56 kampe deraf 10 landskampe.

Mandlige boksere fra Danmark
Wanderlust

Wanderlust er debutalbumet af den danske singer-songwriter Chresten, der udkom den 21. marts 2014 på Epic Records og Sony Music. Albummet tilbragte kun tre uger på album-listens top 40, med nummer 18 som højeste position.

Spor

Kilder 

Debutalbum fra Danmark
Debutalbum fra 2014
Popalbum fra Danmark
Pedro Arispe

Pedro Arispe (30. september 1900 – 4. maj 1960) var en uruguayansk fodboldspiller, og dobbelt olympisk guldvinder med Uruguays landshold.

Arispe var forsvarer på det uruguayanske hold, der vandt guld ved både OL i 1924 i Paris og OL i 1928 i Amsterdam. Han var også med til at vinde det sydamerikanske mesterskab med sit land i 1924. I alt nåede han at spillede 19 kampe for landsholdet i perioden 1924-1929.

Arispe spillede på klubplan for Rampla Juniors i hjemlandet. Her var han med til at vinde det uruguayanske mesterskab i 1927.

Titler 
Primera División Uruguaya
 1927 med Rampla Juniors

OL
 1924 og 1928 med Uruguay

Sydamerika-Mesterskabet (Copa América)
 1924 med Uruguay

Referencer 

Fodboldspillere fra Uruguay
Personer fra Montevideo
José Naya

José Naya (25. juli 1896 – 29. januar 1977) var en uruguayansk fodboldspiller, og olympisk guldvinder med Uruguays landshold.

Naya var angriber på det uruguayanske hold, der vandt guld ved OL i 1924 i Paris. Det var første gang der nogensinde blev spillet fodbold i OL-sammenhæng. På klubplan spillede han for Liverpool de Montevideo i hjemlandet.

Titler 

OL
 1924 med Uruguay

Referencer 

Fodboldspillere fra Uruguay
Humberto Tomasina

Humberto Tomasina (12. september 1898 – 12. juni 1981) var en uruguayansk fodboldspiller, og olympisk guldvinder med Uruguays landshold.

Tomasina var en del af det uruguayanske hold, der vandt guld ved OL i 1924 i Paris. Det var første gang der nogensinde blev spillet fodbold i OL-sammenhæng. Han var også med til at vinde det sydamerikanske mesterskab med sit land i 1923.

På klubplan spillede han for Liverpool de Montevideo i hjemlandet.

Titler 

Sydamerikanske Mesterskab
 1923 med Uruguay

OL
 1924 med Uruguay

Referencer 

Fodboldspillere fra Uruguay
Nørregade (Flensborg)

Nørregade (dansk) eller Norderstraße (tysk) er en gade i Indre By i Flensborg, der løber parallelt med Skibsbroen. 

Den brostenbelagte gade strækker sig på cirka 700 meter fra Nørreporten i nord til Nørretorvet ved Vor Frue Kirken i syd, hvor gaden fortsætter som Storegade. Gaden paserer blandt andet Dansk Centralbibliotek, Flensborghus og science centret Phänomenta. Ved Vor Frue Kirken krydses gaden af Nygaden/Toosbygaden. Ved siden af det danske bibliotek fører den 135 trin høje Marietrappe op til Duborg banke. Nørregaden er præget af en række ældre små byhuse og købmandsgård. En af de historiske købmandsgård er Nørregade 86 fra 1700-tallet. Derudover findes der flere små sidegader, deriblandt Oluf-Samson-Gang og Herrestaldene.

Området omkring Nørregaden og tilhørende sidegader udgør det historiske Sct. Gertud-kvarter, benævnt efter den i 1571 nedrevne Sankt Gertruds Kirke. Frem til 1973 kørte der sporvogne igennem Nørregaden.

Eksterne henvsninger

Gader i Flensborg
Maria Josepha af Østrig (1751-1767)

Maria Josepha (19. marts 1751–15. oktober 1767) var en østrigsk ærkehertuginde, der var datter af Maria Theresia af Østrig og den Tysk-romerske kejser Frans 1. Stefan. Hun var lillesøster til kejserne Josef 2. og Leopold 2. og storesøster til dronning Marie Antoinette af Frankrig.

Biografi 
.Maria Josepha blev født den 19. marts 1751 i Hofburg i Wien som den niende datter og tolvte barn af Maria Theresia af Østrig og den Tysk-romerske kejser Frans 1. Stefan. Hun havde et tæt forhold til sin et år ældre søster Ærkehertuginde Maria Johanna Gabriela, og de to delte børneværelse og barnepige.
 
Som led i moderens ægteskabspolitik blev Ærkehertuginde Maria Josepha forlovet med den senere kong Ferdinand 1. af Begge Sicilier. Inden ægteskabet kom i stand, blev hun dog syg med kopper og døde på Schönbrunn Slot den 15. oktober 1767, den selvsamme dag som hun skulle have forladt Wien på sin rejse over Alperne for at blive gift med Ferdinand. I stedet blev hendes lillesøster Ærkehertuginde Maria Karolina gift med Ferdinand i 1768.

Ligesom mange af sine søskende er hun begravet i Kejserkrypten i Kapucinerkirken i Wien. Hendes hjerte blev begravet separat og opbevares i hjertekrypten i Loretokapellet i Augustinerkirken i Wien.

Anetavle

Henvisninger

Litteratur

Eksterne links 

Huset Habsburg-Lothringen
Østrigere i 1700-tallet
Personer fra Wien
Ærkehertuginder af Østrig
José Vidal

José Vidal (15. december 1896 – 3. juli 1974) var en uruguayansk fodboldspiller, og olympisk guldvinder med Uruguays landshold.

Vidal var en del af det uruguayanske hold, der vandt guld ved OL i 1924 i Paris. Det var første gang der nogensinde blev spillet fodbold i OL-sammenhæng. Han var også med til at vinde det sydamerikanske mesterskab med sit land i både 1922, 1923 og 1924.

Titler 

Sydamerikanske Mesterskab
 1922, 1923 og 1924 med Uruguay

OL
 1924 med Uruguay

Referencer 

Fodboldspillere fra Uruguay
Rygsækproblem

Rygsækproblemet er et af de mest studerede optimeringsproblemer inden for operationsanalyse, kombinatorisk optimering og datalogi. Dette skyldes dels problemets enkelthed dels dets store anvendelighed. Problemet bliver ofte præsenteret på følgende måde: antag at vi har en mængde af artikler som hver har en værdi og en vægt. Givet er også en rygsæk som har en grænse for hvor meget den kan bære. Rygsækproblemet er således givet ved: hvilke artikler skal fyldes i rygsækken for at maksimere værdien af rygsækkens indhold mens kapaciteten samtidig er overholdt.

På trods af denne lidt naive definition har rygsækproblemet mange praktiske anvendelser; maksimering af den forventede profit ved udvælgelse af (diskrete) aktiver givet et budget og når for eksempel et stykke stof skal skæres i mønstre og spildet skal minimimeres.

Matematisk formulering 
Lad mængden af artikler være givet ved . Hver artikel  har en værdi og en vægt henholdsvis givet ved  og . Rygsækkens kapacitet kaldes her . Lad nu  være en binær variable, som antager værdien 1 hvis artikel  vælges og 0 ellers. På denne måde kan problemet skrives som

Matematisk optimering
Pascagoula River

Pascagoula River er en flod der løber i delstaten Mississippi i USA. Den munder ud i den Mexicanske Golf mellem byerne New Orleans og Mobile. Selve Pascagoula er 130 km lang, men inklusive den længste biflod er flodsystemet 470 km langt. Landskabet er i stor grad sumpmark. Nederst former den et bayou-miljø, og deler sig i et forgrenet delta. Floden har ingen opstemninger, og har et afvandingsområde på 23.000 km² i det sydøstlige hjørne af staten Mississippi.

Chickasawhay River er den største og østlige biflod, der er 340 km lang. Dette tilløb har en sekundær biflod, Okatibbee, som er opdæmmet nord for byen Meridian mod øst i delstaten, og løber derfra ret mod syd.

Leaf River er den vestlige og næststørste af de to hovedtilløb. Den er 290 km lang, og er en gammel færdselsåre i området. Nedre del av floden har været genstand for kritik pga. forurening fra en papirfabrik ved vandløbet.

Se også 
 Vandløb i USA

Eksterne kilder/henvisninger 

 The Pascagoula River Basin 

Vandløb i Mississippi
Bonne af Luxemburg

Bonne af Luxemburg (også Bona eller Jutta) (20. maj 1315 – 11. september 1349) var fransk kronprinsesse og hertuginde af Normandiet. Hun var datter af dronning Elisabeth af Bøhmen (1292 – 1330) og kong Johan den Blinde af Bøhmen (1296 – 1346). 
Hun var søster til Karl 4. , konge af Bøhmen og tysk-romerske kejser.

Familie 
Bonne var gift med Johan den Gode, der blev konge af Frankrig efter Bonnes død. De fik 11 børn, hvoraf de syv nåede at blive voksne. Blandt børnene var: 
 Karl 5. af Frankrig (1338–1380), der blev konge i 1364.
 Johan af Berry (1340–1416).
 Filip den djærve af Burgund (1342–1404), der blev far til Johan den Uforfærdede, hertug af Burgund og  farfar til Filip den Gode, hertug af Burgund.
 Isabelle (1348–1372), der blev mormor til Ludvig af Valois, hertug af Orléans og oldemor til kong Ludvig 12. af Frankrig. 

Huset Valois
Huset Luxemburg
Dronninger af Frankrig
Sonwik

Sonwik (på dansk svarende til Solvig) er en bebyggelse ved Mørvig Bugt på Flensborg Fjords østlige bred i Flensborg-Mørvig.

Det cirka 70.000 qm store område har tidligere været en del af marineskolen i Mørvig, men blev i 1993 frigivet til civil bebyggelse. I 2002 gik investorerne i gang med at realisere projektet om et nyt boligområde under navnet Sonwik. De begyndte at renovere de gamle fredede marinebygninger ud mod fjorden og byggede en lystbådehavn med op til 375 liggepladser. Bygningerne anvendes i dag til både bolig-,erhvers- og kontorformål. Ved siden af de renoverede militærbygninger blev der også opført to mindre højhuse med luksuslejligheder. Højhusene (med navn Lee og Luv) danner nu arealets arkitektoniske midtpunkt. På bådehavnens ydermole kom der de såkaldte vandhuse til, bygget på en bro båret af bjælker ude i fjorden. Området markedsføres nu som eksklusivt bosted. 

Mod syd grænser bebyggelsen op til Kilseng. Området ved Mørvig Bugt var endnu i 1930erne en populær badestrand, indtil stranden veg for udbygningen af marinestationen. På grund af strandens høje popularitet blev den også kaldt for Lille Vesterland.

Eksterne henvisninger

 Sonwik.de

Bygninger, konstruktioner og anlæg i Flensborg
Néstor Gonçalves

Néstor Gonçalves Martinicorena (født 27. april 1936 i Los Ceballos, Uruguay, død 29. december 2016) var en uruguayansk fodboldspiller (defensiv midtbane).

Gonçalves spillede i 15 sæsoner hos Montevideo-storklubben Peñarol. Han var med til at vinde hele ni uruguayanske mesterskaber med klubben, samt tre udgaver af Copa Libertadores.

Gonçalves spillede desuden 50 kampe for Uruguays landshold. Han repræsenterede sit land ved både VM i 1962 i Chile og VM i 1966 i England.

Titler 
Primera División Uruguaya
 1958, 1959, 1960, 1961, 1962, 1964, 1965, 1967 og 1968 med Peñarol

Copa Libertadores
 1960, 1961 og 1966 med Peñarol

Intercontinental Cup
 1961 og 1966 med Peñarol

Referencer 

Fodboldspillere fra Uruguay
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Fodboldspillere fra Club Atlético Peñarol
Carbonatester

En carbonatester (organiisk carbonat eller organocarbonat) er en ester fra kulsyre. Denne funktionelle gruppe består af en carbonylgruppe med to alkoxygrupper. Den generelle struktur af disse carbonater er R1O(C=O)OR2 og de er relaterede til estre R1O(C=O)R og ethere R1OR2 og også uorganiske carbonater.

Monomerer af polycarbonat (f.eks. Lexan) er linket med carbonatgrupper. Disse polycarbonater bliver brugt til brilleglas, CD'er og skudsikker glas. Små carbonatestre som dimethylcarbonat og ethylen- og propylencarbonat bliver brugt som solventer. Dimethylcarbonater er også milde methyleringsreagenser.

Der er også blevet forsket i carbonatestres kemi.

Referencer 

Organisk kemi
Funktionelle grupper
Marie af Luxemburg, dronning af Frankrig

Marie af Luxemburg (fransk: Marie de Luxembourg) (1304 – 26. marts 1324) var dronning af Frankrig og Navarra. Hun var den anden af kong Karl 4. af Frankrigs tre gemalinder. 

Marie var datter af den tysk-romerske kejser Henrik 7. af Huset Luxemburg. Efter kong Karl 4.s skilsmisse fra sin første gemalinde giftede Marie sig med ham i Paris i 1322. 

Marie var faster til Karl 4. , konge af Bøhmen og tysk-romersk kejser. 

Dronninger af Frankrig
Huset Capet
Huset Luxemburg
Marie af Luxemburg, grevinde af Vendôme

Marie af Luxemburg (fransk: Marie de Luxembourg) (1472 – 1. april 1547), var datterdatter af hertug Ludvig af Savoyen, der tilhørte det senere italienske kongehus.

I 1487 giftede Marie sig med grev Frans af Bourbon-Vendôme.

Parret fik seks børn. Sønnen Karl af Vendôme (1489-1537) blev hertug af Vendôme. Han blev også oldefar til kong Henrik 4. af Frankrig (1553-1610). Datteren Antoinette de Bourbon (1493-1583) blev gift med Claude af Guise. Deres oldedatter Marie Stuart (1542-1587) blev dronning af Skotland.

Huset Bourbon
Huset Luxemburg
Maria Karolina af Østrig

Maria Karolina (13. august 1752–8. september 1814) var en østrigsk ærkehertuginde, der var dronning og de facto regent af Napoli fra 1768 til 1806 og af Sicilien fra 1768 til 1814 som ægtefælle til kong Ferdinand 4. og 3. Hun var datter af Maria Theresia af Østrig og den Tysk-romerske kejser Frans 1. Stefan og storesøster til dronning Marie Antoinette af Frankrig.

Anetavle

Eksterne henvisninger 

Dronninger af Napoli
Dronninger af Sicilien
Huset Habsburg-Lothringen
Østrigere i 1700-tallet
Personer fra Wien
Ærkehertuginder af Østrig
Pas de deux

Pas de deux eller Pas de Deux () kan henvise til
 Pas de deux (dans) – balletdans udført af to balletdansere.
 Pas de deux (dressur) – dressurdisplin i ridesport udført af to ekvipager
 Pas de deux (film) – dansk stumfilm fra 1902
 Pas de Deux (band) – belgisk band som deltog i Eurovision Song Contest 1983

Franske vendinger
Vennersly

Vennersly (også Vennerslyst) var et landsted på Frederiksberg Allé 12 på Frederiksberg.

Vennersly blev opført 1784 af hestehandler Carl Henrik Ording, som også ejede blandt andet Bakkehuset, Alléenlyst og landevejskroen Slotskroen, der lå på hjørnet af Pile Allé og Vesterbrogade. Grunden var på to hektar og grænsede op til både Værnedamsvej og Gammel Kongevej.

En senere ejer af ejendommen var konferensråd Christian Rothe, som købte den i 1799 og ejede den helt til 1844. Ejendommen blev nedrevet 1885. På den store grund opførtes ejendommene Frederiksberg Allé 12-22.

Kilder 
 Vennersly hos Europeana.eu
 Carl Bruun: Kjøbenhavn, bind III, København: Thiele 1887-1901, s. 775. Digitaliseret udgave 

Forsvundne bygninger, konstruktioner og anlæg i Frederiksberg Kommune
Sofia af Spanien (født 2007)

Infanta Sofía af Spanien (Sofía de Todos los Santos de Borbón Ortiz, født den 29. april 2007 i Madrid) er det andet barn af kong Felipe VI og dronning Letizia. Hun har en ældre søster, Leonor, Prinsesse af Asturien, som hun følger i arvefølgen til den spanske trone.

Fødsel
Infanta Sofia blev født på 16:50 i Ruber International Clinic i Madrid ved hjælp af et kejsersnit, to dage efter Letizia terminsdato. Ligesom hendes storesøster, var hendes fødsel annonceret af den kongelige familie til pressen via SMS. Det blev annonceret, at hendes navlestrengsceller ville blive sendt til et europæisk privatbank i Belgien og til en spansk offentlig én. Parret gjorde det samme med Infanta Leonor celler: de blev taget til en privat center i Arizona, som forårsagede kontrovers i Spanien.

Dåb
Infanta blev opkaldt efter sin farmor, Sofía af Grækenland og Danmark. Hun blev døbt den 15. juli 2007 i haven ved Palacio de la Zarzuela. Hendes faddere er hendes mormor Paloma Rocasolano og Prinsen af Vidin. Ligesom sin søster, fik hun et navn, med det ekstra navn de Todos los Santos (af alle de hellige), ved hendes dåb, som er en Bourbon-tradition.

Referencer

Eksterne henvisninger 

 Det Spanske Kongehus' officielle hjemmeside 

Huset Bourbon
Personer fra Madrid
Kongelige fra Spanien
Chickasawhay River

Chickasawhay River er en 340 km lang flod, i den sydvestlige del af Mississippi i USA. Den er et hovedtilløb til Pascagoula River, som løber ud i den Mexicanske Golf. Tilløbene til Chickasawhay afvander også en del af det vestlige Alabama. Navnet "Chickasawhay" kommer fra ordet chikashsha-ahi på Choctawsproget, som direkte oversat betyder "Chickasaw kartoffel".

Chickasawhay Rivers løb 
Chickasawhay dannes ved sammenløbet af Chunky River og Okatibbee Creek ved byen Enterprise i den nordvestlige del af Clarke County og løber hovedsageligt mod syd gennem Clarke, Wayne and Greene Counties ind i det nordlige George County, hvor den ved sammenøbet med Leaf River danner Pascagoula River. Chickasawhay løber gennem byerne Stonewall, Quitman, Shubuta, Waynesboro og Leakesville.

Se også 
 Vandløb i USA

Eksterne kilder/henvisninger 

Vandløb i Mississippi
Pearl River

Pearl River er en flod der løber i det sydlige USA. Den løber mod syd gennem Mississippi. Den har udløb i Lake Borgne som er en sø som ligger lidt øst for New Orleans, og derfra til Mexicanske Golf. Floden danner også grænsen mellem delstaterne Mississippi og Louisiana, og den er cirka 781 kilometer lang. Flodsystemet er opdæmmet ovenfor delstatshovedstaden Jackson i Mississippi. Pearl Rivers totale afvandingsområde er på 22.990 km².

Se også 
 Vandløb i USA

Eksterne kilder/henvisninger 

Vandløb i Mississippi
Vandløb i Louisiana
Marsel Çaka

Marsel Çaka (født 31. marts 1995 i Tirana, Albanien) er en albansk fodboldspiller, der spiller for KF Tirana i Albanien.

Klubkarriere 
Çaka er et produkt af KF Tirana's ungdomsakademi. Han startede der i 2007 som barn, og blev i januar 2013 rykket op på senior førsteholdet, hvor han den første sæson spillede fem ligakampe. Som blot 18-årig, blev han i 2013/14 sæsonen første målmand i klubben.

Eksterne henvisninger 
 scoresway.com | spillerinfo

Fodboldspillere fra Albanien